ამერიკა-ჩინეთის სტრატეგიული და ეკონომიკური დიალოგი
ამერიკის ხმის სარედაქციო წერილი, რომელში ამერიკის მთავრობის ოფიცილაური პოზიციაა გადმოცემული
24-25 მაისს ამერიკა-ჩინეთის სტრატეგიული და ეკონომიკური დიალოგის მეორე რაუნდის ფარგლებში შეერთებული შტატების დელეგაციის პეკინში ვიზიტის დროს, სახლემწიფო მდივანმა ჰილარი კლინტონმა განაცხადა: სახელმწიფო მდივან კლინტონის განცხადებით გარკვეული ნაბიჯები გადაიდგა იმ მიმართულებით, რაც ორივე მხარის საერთო შეშფოთების საგანს წარმოადგენს, თუმცა ამ მიმართულებით, კვლავ დიდი სამუშაოა ჩასატარებელი. საერთაშორისო უსაფრთხოების გამოწვევის დასაძლევად, შეერთებული შტატები და ჩინეთი გააგრძელებენ მჭიდრო კონსულტაციებს ირანის ბირთვული პროგრამის საფრთხის დასაძლევად. საერთაშორისო შეშფოთების საკითხს ასევე წარმოადგენს ჩრდილოეთ კორეის საკითხიც. გასულ წელს გაეროს უშიშროების საბჭომ მკაცრი რეზოლუცია მიიღო ჩრდილოეთ კორეის ბირთვული გამოცდებთან დაკავშირებით. - განაცხადა კლინტონმა რაც შეეხება კლიმატისა და ენერგეტიკის საკითხებს შეერთებულმა შტატებმა და ჩინეთმა ურთიერთგაგების მემორანდუმი გააფორმეს რომელიც ახალი, სუფთა ენერგიის კვლევას და ამ საკითხზე ერთობლივი ცენტრის შექმნას ისახავს მიზნად. ცენტრი ხელს შეუწყობს ამერიკელი და ჩინელი მეცნიერების თანამშრომლობას სუფთა საწვავის და ენერგოეფექტურობის საკითხებში, რაც მოიცავს ნახშირბადის მოპოვებასა და შენახვას და ასევე დაბალი გამონაბოლქვის ავტომობილების შექმნას. შეერთებულმა შტატებმა ასევე დაიწყო, ახალი დიალოგი განათლებისა და კულტურის სფეროში, რაც ამერიკელი და ჩინელი ხალხების დაახლოვებას და თანამშრომლობას გულისხმობს. ამ პროექტის ფარგლებში მომავალი ოთხი წლის მანძილზე, ჩინეთში ამერიკელი სტუდენტების რიცხვი ასი ათასამდე უნდა გაიზარდოს. შეერთებული შტატები ასევე აგრძელებს ადამიანის უფლებათა საკითხების თემას და ჩინეთს საერთაშორისო ვალდებულებების შესრულებისკენ მოუწოდებს. შეერთებულ შტატებსა და ჩინეთს უნიკალური კულტურა და ისტორიაა გააჩნიათ. დასძინა კლინტონმა-